CELEX: E2019C0094
Language: fi
Date: 2019-12-18 00:00:00
Title: EFTAn valvontaviranomaisen päätös No 94/19/KOL, annettu 18 päivänä joulukuuta 2019, valtiontukea koskevien menettelysääntöjen ja aineellisten sääntöjen muuttamisesta 105. kerran poistamalla muuntamisesta kansallisten valuuttojen ja euron välillä annetut suuntaviivat [2020/481]

2.4.2020   
               
               
                  FI
               
               
                  Euroopan unionin virallinen lehti
               
               
                  L 102/14
               
            
         EFTAN VALVONTAVIRANOMAISEN PÄÄTÖS
         No 94/19/KOL,
         annettu 18 päivänä joulukuuta 2019,
         valtiontukea koskevien menettelysääntöjen ja aineellisten sääntöjen muuttamisesta 105. kerran poistamalla muuntamisesta kansallisten valuuttojen ja euron välillä annetut suuntaviivat [2020/481]
         EFTAn valvontaviranomainen, jäljempänä ’valvontaviranomainen’, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 61–63 artiklan ja pöytäkirjan 26,
         ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta, jäljempänä ’valvonta- ja tuomioistuinsopimus’, ja erityisesti sen 24 artiklan ja 5 artiklan 2 kohdan b alakohdan,
         sekä katsoo seuraavaa:
         
                     (1)
                  
                  
                     Valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltamisen.
                  
               
                     (2)
                  
                  
                     Valvonta- ja tuomioistuinsopimuksen 5 artiklan 2 kohdan b alakohdan mukaisesti valvontaviranomainen antaa ilmoituksia ja suuntaviivoja ETA-sopimuksen soveltamisalaan kuuluvissa asioissa, jos ETA-sopimuksessa tai valvonta- ja tuomioistuinsopimuksessa nimenomaisesti niin määrätään tai jos valvontaviranomainen pitää sitä tarpeellisena.
                  
               
                     (3)
                  
                  
                     Valvontaviranomainen hyväksyi 19 päivänä tammikuuta 1994 valtiontukea koskevat menettelysäännöt ja aineelliset säännöt, joihin sisältyi luku suuntaviivoiksi kansallisten valuuttojen muuntamisesta ecuiksi (1).
                  
               
                     (4)
                  
                  
                     Näitä suuntaviivoja muutettiin 5 päivänä marraskuuta 2003 euron käyttöönoton jälkeen (2)..
                  
               
                     (5)
                  
                  
                     Näistä suuntaviivoista seuraa, että kaikki euroina ilmaistut määrät muunnetaan ETA:n EFTA-valtioiden valuutoiksi minä tahansa kalenterivuonna sen vuoden ensimmäisen päivän valuuttakurssin mukaan, jona euron vaihtoarvot kaikkien ETA-maiden valuuttoihin nähden ovat saatavilla.
                  
               
                     (6)
                  
                  
                     Nämä suuntaviivat eivät enää vastaa Euroopan komission suuntaviivoja ja käytänteitä, joissa yleensä sovelletaan kuukausittaisia/päivittäisiä muuntokursseja.
                  
               
                     (7)
                  
                  
                     Valvontaviranomainen on kuullut ETA:n EFTA-valtioita ja Euroopan komissiota ja aikoo yhdenmukaistaa valuutan muuntamista koskevan järjestelmänsä Euroopan komission järjestelmän kanssa.
                  
               
                     (8)
                  
                  
                     Näin ollen valvontaviranomainen on päättänyt poistaa suuntaviivansa kansallisten valuuttojen muuntamisesta euroiksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan valtiontukea koskevia menettelysääntöjä ja aineellisia sääntöjä poistamalla muuntamista kansallisten valuuttojen ja euron välillä käsittelevä luku 33.
         
         
            2 artikla
            Ainoastaan tämän päätöksen englanninkielinen teksti on todistusvoimainen.
         
         
            Tehty Brysselissä 18 päivänä joulukuuta 2019.
            
               
                  EFTAn valvontaviranomaisen puolesta
               
               Bente ANGELL-HANSEN
               
                  Puheenjohtaja
               
               
                  Asiasta vastaava kollegion jäsen
               
            
            
               Frank J. BÜCHEL
               
                  Kollegion jäsen
               
            
            
               Högni KRISTJÁNSSON
               
                  Kollegion jäsen
               
            
            
               Carsten ZATSCHLER
               
                  Allekirjoittaja oikeus- ja hallintoasioista vastaavan johtajan ominaisuudessa
               
            
         
         
            (1)  Päätös N:o 4/94/COL (EYVL L 231, 3.9.1994, s. 68).
         
            (2)  Päätös N:o 197/03/KOL (EUVL L 139, 25.5.2006, s. 33).